b'\n_START_ARTICLE_\nAcadian\n_START_PARAGRAPH_\nAcadian var et bilmerke produsert av General Motors canadiske avdeling mellom 1962 og 1971. Acadian ble introdusert for at forhandlere av Pontiac og Buick i Canada skulle ha en kompaktmodell i tilbudet, fordi Pontiac Tempest ikke var tilgjengelig i Canada. Opprinnelig var planene at Acadian skulle baseres p\xc3\xa5 Chevrolet Corvair, som ble produsert i Canada, men det endte med at bilen ble bygget p\xc3\xa5 GMs Chevy II-plattform, som ble lansert i 1962._NEWLINE_Opprinnelig var Acadia en noe modifisert utgave av Chevrolet Nova, som var tilgjengelig i basisutgave, Invader og toppmodellen Beaumont. I 1964 og 1965 ble Beaumont-navnet i stedet benyttet p\xc3\xa5 en modifisert utgave av Chevrolet Chevelle, og Canso ble navnet p\xc3\xa5 Acadias toppmodell._NEWLINE_Fra 1966 til 1969 ble Beaumont-navnet videref\xc3\xb8rt, men n\xc3\xa5 som en egen modell. B\xc3\xa5de Acadian og Beaumont ble solgt av Pontiac-forhandlere, men de ble ansett som separate merker og ikke Pontiac-modeller._NEWLINE_Acadian Beaumont ble bygget i Arica, Chile._NEWLINE_Beaumont fortsatte \xc3\xa5 bruke Chevrolet Chevelle-karosseriet mellom 1966 og 1969, med sm\xc3\xa5 endringer. Bilen fikk andre baklykter og en delt grill. Interi\xc3\xb8ret var utstyrt med dashbordet fra Pontiac Tempest/LeMans/GTO-serien. Alle Acadian og Beaumont var utstyrt med Chevrolet-motorer._NEWLINE_Sent p\xc3\xa5 1960-tallet var Beaumont ogs\xc3\xa5 tilgjengelig i Puerto Rico. _NEWLINE_Acadian ble bygget med Chevrolet Nova-karosseri frem til midten av 1970-tallet, da den ble erstattet av Pontiac Ventura II._NEWLINE_Fra 1976 til 1987 var Pontiac Acadian en modifisert versjon av Chevrolet Chevette, solgt av canadiske Pontiac-forhandlere.'